Marie Louise, Dukesa kan Parma

Si Marie Louise (12 Disyembre 1791 - 17 Disyembre 1847) sarong Austrianong arkidukesa na naghade bilang Dukesa kan Parma poon 11 Abril 1814 sagkod sa saiyang pagkagadan. Siya an ikaduwang agom ni Napoleon asin siring na si Emperatris kan Pranses asin Reyna nin Italya poon sindang kasalon kan 1 Abril 1810 sagkod sa saiyang pagbwelta kan 6 Abril 1814.

Bilang pinakamatuang aki ni Francis II, an Holy Roman Emperor asin Emperor kan Austria" asin kan ikaduwa niang agom, si Maria Theresa kan Naples asin Sicily, nagdakula si Marie Louise durante nin peryodo na midbid sa nagpapadagos asin daing ontok na iriwal sa pag-oltanan nin Austria asin rebolusyonaryong Pransia. An sunod-sunod na pagkadaog sa militar sa kamot ni Napoleon Bonaparte nagbunga nin grabeng danyos sa mga tawo kan Austria asin naggiya ki Francis na ibuwag an Banal na Imperyo nin Roma. An katapusan kan Guerra kan Ikalimang Koalisyon nagresulta sa pag-agom ni Napoleon asin Marie Louise kan 1810, na naghatod sa halipot na panahon nin katoninongan asin pagkakatood sa pagp-oltanan kan Austria asin Imperyong Pranses. Si Marie Louise uminoyon sa pag-agoman maski ngani pinadakula na hamakon an Pransia. Kaiba si Napoleon, nagkaaki siya nin sarong aking lalaki, nangaranan an Hade kan Roma pagkamundag kaini, asin sa huri si Duke kan Reichstadt, na halipot sana an pagsalidahan saiya bilang Napoleon II.

An kapalaran ni Napoleon biglang nagbago kan 1812 pakatapos na dai magtrayumpo sa pagsakop sa Rusya. An mga kapangyarihan kan Europa, kaiba an Austria, nagpadagos nin iriwal sa Pransia kan Guerra kan Ikaanom na Koalisyon, na natapos huli sa pagbutas ni Napoleon asin kan pagpa-apon saiya sa Elba. An 1814 Treaty of Fontainebleau nagtao sa mga Duchies kan Parma, Piacenza asin Guastalla ki Marie Louise, na namahala kan mga duchies sagkod na siya magadan.

Si Marie Louise duwang beses nag-agom nin mas halangkaw na ranggo pakatapos na magadan si Napoleon kan 1821. An saiyang ikaduwang agom iyo si Konde Adam Albert von Neipperg (naagom kan 1821), sarong equerry na nabisto niya kan 1814. Nagkaigwa sinda nin tulong aki. Pakagadan ni Neiperg kan 1829, inagom niya si Konde Charles-René de Bombelle, an saiyang chamberlain, kan 1834. Si Marie Louise nagadan sa Parma kan 1847.

 Mga Toltolan